
	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. (сөйлеуді дамыту, коммуникативтік әрекет)

	Ата-аналармен әңгімелесу,
кеңес беру
	Педагогтің ата-аналардың мазалап жүрген сұрақтарына жауап беруі; мектепке дейінгі мекеменің тәртіп ережелері жайлы ақпарат беру; балаларды мәдени-гигиеналық ережелермен таныстыру; балаларға қолайлы орта туғызу. (сөйлеуді дамыту, коммуникативтік әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Еңбекке баулу"
Мақсат-міндеттері. Кезекшінің міндеттерін өз бетінше және адал түрде орындауға; қолды мұқият жууға, кезекшінің киімін киіп, дастарқанды дұрыс жаюға, тамақ ішкеннен кейін ыдыстарды жинау, үстелдерді тазалау, еденді сыпыруға үйрету, үлгі көрсету.
(еңбек дағдылары)
	"Еңбекке баулу"
Мақсат-міндеттері. Ұйымдастырылған іс-әрекеттің басында керекті құрал-жабдықтарды ретімен қою, аяғында құрал-жабдықтарды орнына жинауды үйрету.
(еңбек дағдылары)
	"Еңбекке баулу"
Мақсат-міндеттері. Балаларды жұмысқа кірісер алдында жұмыс алжапқыштарын киюді, ойыншықтарды ретімен ұстау: жуу, кептіру, сүрту және орнына қоюды үйрету.
(еңбек дағдылары)
	"Еңбекке баулу"
Мақсат-міндеттері. Балаларды жеке шкафта тәртіпті сақтауды үйрету: киім мен аяқ киімнің шкафын босату, сөрелерді дымқыл шүберекпен сүрту, киімді орнына жинап қою іскерліктерін дамыту. (еңбек дағдылары)
	"Еңбекке баулу"
Мақсат-міндеттері. Балаларға қуыршақтың киімдері мен төсек жабдықтарын жуу кезінде педагогке көмектесуге үйрету.
(еңбек дағдылары)

	
	"Қапшықта не бар?" дидактикалық ойыны.
Мақсат-міндеттері. Балалардың сипап-сезу қабілеттерін дамыту, сөйлеуді дамыту, балалардың сөздік қорын байыту.
Құрал-жабдықтар: жануар ойыншықтар.
Ойын барысы. Тәрбиеші кез келген балаға көздерін жұмуды немесе жабуды сұрайды, қапшыққа балаларға таныс жануар ойыншықтарды салады. Басқа ойыншылар тәрбиешінің не салғанын көреді, бірақ үндемеуі керек. Олар көзі жұмулы досына жасырынған жануар ойыншықты сипаттап берулері тиіс. Бала қолын қапшыққа салып, ойыншықты сипап, оны табуы қажет. Егер ойыншық дұрыс аталса, бала оны өзіне алады, егер жоқ болса, оны қалдырады. Басқа балалар кезекпен ойнайды. (сөйлеуді дамыту, қазақ тілі)

"Кім не жейді?" үстел үсті ойыны.
Мақсат-міндеттері. Жануарлардың атаулары және олар не жейтіні туралы балалардың білімдерін нақтылау, бақылау мен зейінді дамыту. (сөйлеуді дамыту)
	"Үйшікте кім тұрады?" үстел ойыны. ("Үйшік" ертегісі желісімен")
Мақсат-міндеттер. Балалардың сөздік қорын байыту, есте сақтау қабілетін дамыту.
Барысы. Педагог үйшік терезесінен ертегі кейіпкерлерінің суреттері бар суреттерді көрсетеді, балалар оларды атайды. (көркем әдебиет)

"Мұқият бол" қимыл-қозғалыс ойыны.
Мақсат-міндеттері. Мұқияттылыққа, достыққа тәрбиелеу.
Балалар бір-бірінің артынан айналып, шеңберге жасап тұрады. Тәрбиеші шеңбердің жанында тұрады, оны барлық балалар көреді. Оның қолында 3 сурет: жануар, тастар және құстар. Тәрбиешінің белгісі бойынша (ысқырық) балалар бір-бірінен кейін шеңбер бойымен қозғала бастайды. Педагог кезекпен суреттері бар карточкаларды көрсетеді.
1. Жануарлар карточкасын көрсеткенде балалар қолдарын сермеп, шеңбер бойымен баяу жүгіреді.
2. Тастарды көрсеткенде балалар тізелерін құшақтап отырады.
3. Құстарды көрсеткенде балалар бір орында тұрады да, қолдарын жоғары көтеріп, қолдарын жан-жаққа тербеледі.
Қателескен бала ойыннан шығып қалады. (қоршаған ортамен танысу, дене шынықтыру)
	"Айырмашылығын тап" дидактикалық ойыны.
Мақсат-міндеттері. Балаларға жануарлардың немесе жансыз табиғаттың суреттерін көрсетіп, айырмашылығын таба білуге; өз ойын айта білуге үйрету; ақыл-ойларын дамыту; шыдамдылыққа, досының жауабын тыңдай білуге дағдыландыру. (қоршаған орта, сөйлеуді дамыту)

"Кел, санайық санамақ" саусақ жаттығуы.
Мақсат-міндеттері. Балаларды қимылдарды мәтін жолдарының ырғағына сай орындауға дағдыландыру; қолдың ұсақ моторикасын, жағымды эмоцияларды дамыту.
Кел, санайық санамақ,
Саусақтарды даралап.
Бас бармағым алғашқы,
Балаң үйрек жалғасы.
Ортан терек атасы,
Шылдыр шүмек анасы.
Шынашағым балапан
Бәріне ортақ алақан. (сөйлеуді дамыту)
	"Аюға ойыншықтарымызды көрсетеміз" ойыны.
Мақсат-міндеттері. Ойыншықтардың атауын қазақ тілінде дұрыс атауды үйрету, ойыншыққа ұқыпты қарауға тәрбиелеу, ұқыпты ойнауды үйрету.
Құрал-жабдықтар: әртүрлі ойыншықтар.
Тәрбиеші ойыншықтарды қояды, аю балаларға қонаққа келеді. Педагог оған ойыншықтарды көрсету керектігін айтады. Балалар сүйікті ойыншығын алып, қонаққа көрсетіп, ол туралы айтып береді. (қазақ тілі, сөйлеуді дамыту)

"Қонжық орманда жүреді" қимыл жаттығуы.
Мақсат-міндеттері. Балаларға жаттығу сөздерін айта жүріп, мәтінге сай қимыл-қозғалыстарды жасауға дағдыландыру; артикуляцияны, сөйлеу, ойлау, елестету қабілеттерін дамыту.
Қонжық орманда жүреді, (екі аяқ иық енінде, қол белде)
Маймаңдайды, теңселеді. (маймаңдау, қонжық жүрісіне еліктеу)
Маймаңдайды, теңселеді,
Тәтті жидекті тереді. (шоқайып отыру, саусақтармен еденді соққылау)

Ағаштарға өрмелейді, (екі қол кеуде алдында бүгулі; қолды көтеріп-түсіру, аяқтарды бүгу, кезекпен көтеріп-түсіру)
"Бал бересің бе?" - деп сұрайды. (екі алақанды қосып үйкелеу)
"Бал бересің бе?" - деп сұрайды.
Жерге түсіп маймаңдайды. (маймаңдап жүру)
Д. Ахметова (дене шынықтыру, сөйлеуді дамыту, көркем сөз)
	Үстел үсті ойыны. "Суретті құрастыр".
Мақсат-міндеттері. Жануарлардың бөлшектенген суреттерінен тұтас бір бөлікті құрастыруды үйрету, балалардың қабылдауын және байқағыштығын дамыту.
(сөйлеуді дамыту)

"Суретті тап" ойыны. (топпен жұмыс)
Мақсат-міндеттері. Есте сақтау, зейінді дамыту.
Балаларға суретті белгілі уақыт көлемінде көрсету. Одан кейін балалардың көздерін жұмып, көптеген суреттердің ішінен бірінші қараған суретін тауып алып, қазақ тілінде атау керектігін айту. (сөйлеуді дамыту, қазақ тілі)

"Кірпіжан" жаттығуы.
Масқат-міндеттері. Балаларды диалогқа белсенді қатысып, көркем сөз айтуға бейімдеу; сөйлеу қабілеттірен дамыту.
Кірпіжан, кірпіжан,
Қайда жортып барасың?
Орманнан, орманнан
Нені іздеп аларсың?

Жолым көп, жолым көп,
Қоректерді іздеймін.
Кездейсоқ, кездейсоқ
Иіскеп жүріп, табамын.
Д. Ахметова. (сөйлеуді дамыту, көркем сөз)

	Таңертенгі жаттығу
	Жалпы дамыту жаттығулары (алақанға шақ келетін текшелермен)
1. Бастапқы қалып аяқ алшақ, дене тік, қол төменде
1.1. Балалар қолдарын алға созып, алақандарын ашып, текшелерін көрсетіп: "Міне!" дейді.
1.2. Бастапқы қалып (жаттығу 4-5 рет қайталанады).
2. Бастапқы қалып аяқ алшақ, дене тік, текше ұстаған қол көкірек тұсында
2.1. Оңға бұрылып, қолдарын созып, текшелерін көрсетіп: "Міне!", "Міне!" дейді.
2.2. Бастапқы қалып (дәл осы жаттығу сол жаққа қайталанады және 4 рет қайталанады).
3. Бастапқы қалып аяқ алшақ, дене бос, қол төменде
3.1. Жерге отырып, қолдарын алға созып "Міне!" дейді.
1.2. Бастапқы қалып (жаттығу 4-5 рет қайталанады).
3.2. Бастапқы қалып (жаттығу 3 рет қайталанады).
4. Бастапқы қалып аяқ бірге, дене бос, текше ұстаған қол көкірек тұсында
4.1. Бір орында тұрып секіру, қолдарды көкірек тұсында ұстап, алақанды жұму.
4.2. Бастапқы қалып алақан ашып "Міне!" дейді (жаттығу 3 рет қайталанады). (дене шынықтыру)

	Ұйымдастырылған іс-әрекетке
дайындық
	"Өз үйіңді тап" дидактикалық ойыны.
Мақсат-міндеттері. Өз қаласы туралы, ондағы үйдің орны, әртүрлі ғимараттар туралы білімді қалыптастыру; балалардың зейінділігін, байқағыштығын, бірнеше адамның арасынан өз үйін таба білу қабілетін дамыту; балалардың логикалық ойлау қабілетін дамыту, сөйлеу қабілеті; балалардың туған жеріне қызығушылығын арттыру.
Барысы: балаларға бірнеше ғимараттан тұратын суреттер ұсынылады, олар өз үйлерін тауып, жауап іздеуі керек. (сөйлеуді дамыту)

	Білім беру ұйымының кестесі бойынша ұйымдастырылған
іс-әрекет
	
	Дене шынықтыру
"Тақтайдың үстімен бірге жүрейік".
Мақсат-міндеттері. Балаларды музыка әуенімен бірінің артынан бірі шеңбер жасап жүру, педагогтің белгі беруі бойынша аяқтың ұшымен жүру және жай қалыпқа түсіп, тез ойнаған музыка әуенімен жүгіру, жүгіріп келе жатып, жай жүріске түсу және аяқтың ұшымен денелерін тік ұстап жүру іскерліктерін жетілдіру; биік қиғаш тақтайдың үстімен жүру және бір бағытта еңбектеу техникаларын бекіту.
"Пойыз" қимылды ойыны.
Мақсат-міндеттері. Пойыз ұқсап сапты бұзбай жүруді үйрету. (дене шынықтыру)
	Қазақ тілі
"Үй жануарлары және оның төлдері".
Мақсат-міндеттері. Қазақ тілін тыңдауды, түсінді, қабылдауды үйрету. Балаларды өздеріне таныс ертегіні айтып беруге ынталандыру. Жұрнақтар мен жалғауларды дұрыс қолдануды үйрету, жануарларды атау және төлдерінің аттарын, қарама-қарсы мағыналы сөздерді (үлкен - кіші) ажырата білу дағдыларын қалыптастыру.
"Біз қадам басамыз, біз үлкен боп өсеміз".
Біз қадам жасап келеміз:
Топ - топ - топ,
Топ - топ - топ (бір орында адымдау, аяқты топылдату)
Біз үлкенбіз, өсіп келеміз:
Алақанды соғайық,
Алақанды соғайық (бастан жоғары шапалақ ұру)
Аяқтың ұшына тұрайық,
Былай, былай,
Былай, былай. (аяқтың ұшына тұрып, қолдарын жоғары созу)
Саңырауқұлақтардай отырайық.
Былай, былай,
Былай, былай. (тізе бүгіп, жүресінен отыру).

	Музыка
"Жаңбыр".
Мақсат-міндеттері. Балалардың жәй және көңілді әндерді тыңдай білу қабілетін қалыптастыру; музыкалық ырғақты қимылдарды музыка әуенімен үйлесімді жасай білу дағдысын жетілдіру; дыбысты есту мен қабылдау қабілетін дамыту; музыкалық аспапта ойнауды үйрету. Балаларды мәдени қарым-қатынас пен ізгілік ережелеріне тәрбиелеу; эстетикалық мәдениетін, ұйымдастырылған іс-әрекетке қызығушылықтары мен белсенділіктерін арттыруды пысықтау.
"Тамшылар мен жауын" дидактикалық ойын.
Мақсат-міндеттері. Балаларды ұзақ не қысқа дыбыстарды білуге үйрету. Әуеннің ритмін сезінуге баулу.


Дене шынықтыру
"Күн дидарлы Қазақстан".
Мақсат-міндеттері. Балаларды сап түзеп, бірінің артынан бірі аяқтың ұшымен жүруге жаттықтыру; сапқа өз еріктерімен тұру қабілетін жетілдіру; бөренемен жүру және допты лақтыру, ұтып алу дағдысына үйрету; сап түзеп шеңберге, шеңберден сапқа ауысу дағдыларын әрі қарай жетілдіру.
"Допты дәлдеп лақтыр" қимылды ойыны.
Мақсат-міндеттері. Допты дәлдеп лақтыруға, нысанаға қарай көздеуді үйрету. (дене шынықтыру)
	Дене шынықтыру
"Аяқтың ұшымен жүрейік".
Мақсат-міндеттері. Балаларды биік қиғаш тақтайдың үстімен жүру және бір бағытта еңбектеу техникаларын жетілдіру; ұйымдастырылған іс-әрекетті пысықтау. Пысықтау ойыны арқылы заттарды көлеміне қарай сәйкестендіру іскерліктерін дамыту.
"Үш аю" ойыны.
Мақсат-міндеттері. Аюлардың көлемдеріне қарай суреттерді сәйкестендіру. (танымдық дағдылар, сөйлеуді дамыту)

	Серуенге дайындық
	Балаларды өз киімдерін тануға, атауға, өз шкафын таңбалауыш арқылы табуға үйрету. (дербес әрекет)

	Серуен
	Қайыңды бақылау. (қоршаған ортамен танысу, сөйлеуді дамыту)
Мақсат-міндеттері. Күз мезгіліне байланысты сипаттамалық ерекшеліктер мен өзгерістерді көрсете отырып, қайыңмен таныстыруды жалғастыру; ағашты табиғаттың бір бөлігі ретінде құрметтеуге тәрбиелеу.
Ересек адамдармен орындалатын қарапайым еңбек тапсырмалары (аумақты тазарту).
Мақсат-міндеттері. Бірлесіп жұмыс істеуге, қойылған мақсатқа жалпы күшпен жетуге үйрету.
Қимыл-қозғалыс ойындары. "Қайыңға қарай жүгір". (дене шынықтыру)
Мақсат-міндеттері. Педагогтің белгісі бойынша әрекеттерді жылдам орындауды үйрету.
Өзіндік еркін ойын әрекеттері. "Өзенді кесіп өт".
Мақсат-міндеттері. Бөрененің үстінен тіке және қасынан жүру жаттығулары.
	Күн райын бақылау. (қоршаған ортамен танысу, сөйлеуді дамыту)
Мақсат-міндеттері. Табиғаттың қалай өзгергеніне назар аудару; табиғи өзгерістерді салыстыруды үйрету.
Ересек адамдармен орындалатын қарапайым еңбек тапсырмалары (күзгі жапырақтарды жинау).
Мақсат-міндеттері. Жұмыс істеуге құштарлықты тәрбиелеу.
"Қағып алмай өт" (кегли) ойын жаттығуы. (дене шынықтыру)
Мақсат-міндеттері. Балалардың кегли арасымен баяу және ептілікпен өтуге дағдыландыру; көз мөлшерін, тепе-теңдікті, вестибуляр аппаратын дамыту.
Құралдар: кегльдер.
Өзіндік еркін ойын әрекеттері: "Мені қуып жет!".
Мақсат-міндеттері. Дұрыс бағытта жүгіруді үйрету.
	Күн райының жағдайын бақылау. (қоршаған ортамен танысу, сөйлеуді дамыту)
Мақсат-міндеттері. Табиғи құбылыстың бірі - тұман туралы түсінік қалыптастыру; маусымдық құбылыстарды бақылауды үйрету; осы құбылыстың ерекшеліктерін байқау, қорытынды жасау.
Ересек адамдармен орындалатын қарапайым еңбек тапсырмалары (учаскедегі қоқыстарды жинау).
Мақсат-міндеттері. Бірлесіп жұмыс істеуге ұмтылысты тәрбиелеу.
"Себетке допты лақтыр" ойын жаттығуы. (дене шынықтыру)
Мақсат-міндеттері. Балаларды доппен ойындарға тарту; дәлдікке, мергендікке, шапшаңдыққа, зеректікке баулу.
Педагог балаларды екі топқа бөледі. Екі топ ортасында себет тұрады.
Балалар допты жерге лақтырғанда секіртіп себетке түсіру керек. Себетке көп доп лақтырған балалардың тобы жеңіске жетеді.
Құралдар: спорттық құралдарды жинауға арналған себет, балаларға доптар.
Өзіндік еркін ойын әрекеттері, далаға алып шығатын материалдармен ойындар.
Мақсат-міндеттері. Қызығушылықтары бойынша ойын таңдау мүмкіндігін қамтамасыз ету және өз құрдастарымен қарым-қатынасқа түсе білуін қалыптастыру.
	Жыл құстарын бақылау. (қоршаған ортамен таныстыру, көркем сөз, сөйлеуді дамыту)
Мақсат-міндеттері. Жыл құстары туралы білімдерін кеңейту; суық түскенде құстардың тіршілігі; құстарға сүйіспеншілік пен қамқорлыққа тәрбиелеу.
Көркем сөз.
Қадыр Мырза Әли "Сауысқан".
Ала қанат сауысқан,
Жауыр атқа жабысқан.
Ойда жауыр көрінсе,
Ойбайлатқан сауысқан.
Қырда жауыр көрінсе,
Қиқаңдатқан сауысқан.
Ересек адамдармен орындалатын қарапайым еңбек тапсырмалары (ағаш тұқымдарын жинау).
Мақсат-міндеттері. Балаларды тұқым жинауға ынталандыру.
Қимыл-қозғалыс ойындары: "Ит пен торғай".
Мақсат-міндеттері. Құстарға тән қимыл-қозғалыстар туралы білімдерін бекіту; құстарға еліктеп дыбыстарын салуды үйрету.
Өзіндік еркін ойын әрекеттері, қозғалыстарды дамыту.
Мақсат-міндеттері. Допты бір-біріне төменнен лақтыру қабілетін бекіту.
	Торғайды бақылау. (қоршаған ортамен танысу, көркем сөз, сөйлеуді дамыту)
Мақсат-міндеттері. Торғай туралы түсініктерді жетілдіру; зеректікке, қамқорлыққа тәрбиелеу.
Шыр-шыр еткен торғайды,
Қорғамасаң, болмайды.
Кіп-кішкене торғайлар
Ағаштарды қорғайды.
Таспен атып торғайды
Ұя бұзған оңбайды!
Құс өкпелеп кетеді,
Бақшамызға қонбайды.
"Мысық пен торғайлар" қимыл-қозғалыс ойыны. (дене шынықтыру)
Мақсат-міндеттері. Ойын шарты бойынша белгіге сай қимылдауға дағдыландыру; ойын кейіпкерлеріне еліктей білуге бейімдеу; шапшаңдыққа, зеректікке, кеңістікті бағдарлауға баулу.
Алғашында "мысық" рөлін педагог ойнайды, кейін балалар арасынан таңдалады.
"Торғайлар" белгілі жерге жиналады немесе орындықтарға отырады, бұл жер "торғайлардың ұясы".
Педагогтің "Торғайлар, ұшыңдар! Жемді шоқыңдар!" деген нұсқау-белгісі бойынша балалар жүгіріп келіп, топғайлардың қимылдарына еліктеп, "ұшып жүргенін, отырып жемді шоқығанын" көрсетіп ойнайды.
Педагогтің "Абайлаңдар, мысық ұстап алмасың!" деген белгісіне балалар бастапқы орындарына, бір-біріне соғылмай жүгіреді.
Балалардың белгілі орынға жүгіріп бара жатқанда оларды қолмен ақырын түртіп, "ұстап алуға" болады. Бұндай әрекетті "мысық" болған бала да жасай алады.
Ойын бірнеше рет қайталануы мүмкін.
Құралдар: "мысыққа" - маска, "торғайларға" таңбалауыштар.
Еңбек тапсырмасы: құмсалғыштың шетінен құмды ішке қарай сыпыру.
Мақсат-міндеттері. Тазалыққа тәрбиелеу.
Балалардың еркін ойындары.

	Серуеннен оралу
	Балаларға жүйелі түрде киініп-шешінуді, киімдерін шкафқа орналастыруды, қолдарын мұқият жууды қалыптастыру. (мәдени-гигиеналық дағдылар, көркем сөз, дербес әрекет)
Жуунуға арналған жаттамақ жаттығуы.
Мақсат-міндеттері. Есте сақтау, қабылдау, елестету, сөйлеу қабілетін, жағымды эмоцияларды дамыту.
Құралдар: сабын.
Сабындаған кезінде
Ашытады көзіңді.
Бола білсең төзімді,
Тап-таза етер өзіңді.
Тазалықтың досы -
Сабын деген осы.

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	Сөйлеуді дамытудан ойын-жаттығу.
"Қазақстан туралы әңгімелесу".
Мақсат-міндеттері. Балаларға Қазақстан Республикасының Әнұраны, Елтаңбасы және Туы және Қазақстан туралы негізгі ұғымдар беру; Қазақстан туралы қарапайым тақпақты жаттатып үйрету.
(сөйлеуді дамыту, коммуникативтік әрекет)


	Сурет салудан ойын-жаттығу.
"Жалауша".
Мақсат-міндеттері. Балаларды қарындаш пен сорғышты қолданып, көгілдір түсті жалаушаны салуды үйрету; жалаудың мейрамдарда кеңінен қолданылатыны жайында баяндау, Қазақстан Республикасының Мемлекеттік Туы туралы түсініктерін бекіту.
(сурет салу, коммуникативтік әрекет)


"Шамдар" дидактикалық ойыны.
Мақсат-міндеттері. Түстерді ажыратуға жаттықтыру; зейіндерін дамыту. Шығармашылққа деген қызығушылықтарын арттыру.  (жапсыру, шығармашылық әрекет)
	Қоршаған ортамен танысудан ойын-жаттығу
"Ақ көгершін"
Мақсат-міндеттер. Балаларды ақ көгершіннің сыртқы келбетімен таныстыру; ақ көгершінді тануға, білуге деген құштарлығын қалыптастыру; ақ көгершін жайлы білімдерін кеңейту; Қазақстанның Ата заңы туралы түсінік беру. Балаларды ақ көгершінмен таныстыруда көркем сөздер арқылы ойлау қабілеті мен тілін, есте сақтау қабілеті мен зейінін және құштарлығын дамыту.(қоршаған ортамен танысу, әлеуметтік әрекет)

"Сиқырлы қалта" дидактикалық ойыны.
Мақсат-міндеттері. Балаларды әуенді мұқият тыңдауға баулу. Қалта ішіндегі музыкалық аспаптың дауысыннан тану дағдыларын жетілдіру.
(музыка, шығармашылық әрекет)

"Қайсы қайда барады?" қимылды ойын.
- Қасқыр, қайда барасың?
- Қой қырқуға барамын.
- Қарсақ, қайда барасың?
- Қаңғыруға барамын.
- Түлкі, қайда барасың?
- Тауық іздеп барамын.
- Маймыл, қайда барасың?
- Сауық іздеп барамын.
- Аю, қайда барасың?
- Бал тапқалы барамын.
- Майдан, қайда барасың?
- Мал баққалы барамын. (дене шынықтыру, денсаулық әрекет)
	Математика негіздерінен ойын-жаттығу.
"Жасасын Қазақстан!"
Мақсат-міндеттері. Балалардың "көп", "біреу", "бір-бірден", "сол қол", "оң қол" ұғымдарын ажырату дағдыларын жетілдіру; бір қасиетті негізге ала отырып, қасиеттері бөлек заттарды екі қолға бөліп ұстау арқылы оң және сол жақты ажыратуды үйрету; зейінді, ақыл-ойды, өзін-өзі бағдарлау, есте сақтау, қабылдау қабілеттерін дамыту.(математика негіздері, танымдық әрекет)

"Қолымда не бар?" дидактикалық ойыны.
Мақсат-міндеттері. Ұзын - қысқа, жуан - жіңішке , үлкен - кіші, оң - сол жайлы білімдерін бекіту; түйсіну сезімдерін дамыту. (танымдық дағдылар, математика негіздері, сөйлеуді дамыту)
	"Наубайхана" ойыны.
Мақсат-міндеттері. Балалардың наубайхана жөнінде білімдерін кеңейту; наубайханашы мамандығының ерекшеліктерімен таныстыру; нан өнімдері туралы ұғымдарын жетілдіру; ойын ережелерін түсіндіру; Қазақстандағы нан өнімдерінің жетістіктері туралы түсінік беру.
(көркем әдебиет, коммуникативтік әрекет)

"Наубайшы қамырдан не жасайды?" тәжірибе жаттығуы.
Мақсат-міндеттері. Тұздалған қамыр кесектерінен тоқашты илеу. (мүсіндеу, шығармашылық әрекет)

"Үйшік " үстел үсті ойыны.
Мақсат-міндеттері. Үйшіктің жеңіл түрде қалай жасалу жолдарын меңгеру. Қызығушылықтарын ояту, әсемдікке баулу. (құрастыру, танымдық әрекет)

	 Балалармен жеке жұмыс 
	Артикуляциялық жаттығулар.
Мақсат-міндеттері. Артикуляциялық жаттығу арқылы баланың сөйлеуін, тілін, дыбысты дұрыс дыбыстауын дамыту. (сөйлеуді дамыту)

	"Туған елдің ұлымын" тақпағын жаттау.
Мақсат-міндеттері. Бала тілін жаттықтыру. Әртүрлі өлеңдер мен тақпақтарды айтқызу.
Асқаржан Сәрсеков "Туған елдің ұлымын".
Аспанымдай мөлдірмін,
Жайлауымдай жазықпын,
Өзенімдей өршілмін,
Гүлдерімдей нәзікпін.

Қуат алған өзінен,
Туған елдің ұлымын.
Бақытты етіп өсірген
Отанымның гүлімін. (көркем әдебиет, сөйлеуді дамыту)

	"Үйдің есігін жабайық" дидактикалық ойыны.
Мақсат-міндеттері. Заттарды өлшемі бойынша салыстыруды, жуан және жіңішке заттарды ажыратуды жаттықтыру. Ойлау қабілетін дамыту. (танымдық дағдылар, сөйлеуді дамыту)

	"Қаладағы жыл мезгілдері" дидактикалық ойыны.
Мақсат-міндеттері. Балалардың жыл мезгілдері туралы білімдерін бекіту; жыл мезгілдері туралы сипаттамалық әңгімелер құрастыру кезінде толық сөйлемдермен сөйлеуді дамыту; бақылау, көрнекі зейін, есте сақтау қабілетін дамыту; туған қаланың табиғатына қызығушылықты тәрбиелеу.
Барысы: лото түріндегі ойында бала белгілі бір маусымы бар суретті алады және сол жыл мезгілін сипаттап береді. Суреттерді таңдау кезінде педагог маусым туралы әңгіме құрастыруды ұсына отырып, тапсырманы қиындата алады. (сөйлеуді дамыту)

	"Күз" тақпағын жаттау.
Мақсат-міндеттері. Бала тілін жаттықтыру. Әртүрлі өлең, тақпақтарды айтқызу.
Мұқатай Жылқыайдарұлы "Күз".
Алма, өрікті қамбаларға
Толтырды әкеп алтын күз.
Шәкірт болып парталарға
Отырды кеп алтын күз.

Бұлт болып та Алатауға
Байланыпты алтын күз.
Дастарқанда таба нанға
Айналыпты алтын күз. (көркем әдебиет, сөйлеуді дамыту)


	Балалардың үйге қайтуы (ата-аналарға кеңес)
	Балалардың жетістіктері туралы әңгіме, баланың тәрбиесі мен дамуы туралы ата-аналардың сұрақтарына жауап беру, кеңестер беру. «Үлкендермен қарым-қатынас» жайында кеңес. (сөйлеуді дамыту, коммункикативтік әрекет).








